জোসেফ ডালটন হুকার
স্যার জোসেফ ডালটন হুকার ওএম GCSI সিবি এফআরএস (৩০ জুন ১৮১৭ – ১০ ডিসেম্বর ১৯১১) ছিলেন ১৯ শতাব্দীর একজন ব্রিটিশ উদ্ভিদ্বিজ্ঞানী এবং অভিযাত্রী। হুকার ভৌগোলিক উদ্ভিদবিদ্যার একজন প্রতিষ্ঠাতা এবং চার্লস ডারউইনের ঘনিষ্ঠ বন্ধু ছিলেন। তিনি বিশ বছর ধরে রয়েল বোটানিক্যাল গার্ডেনস, কিউ-এর পরিচালক হিসেবে দ্বায়িত্ব পালন করেন, যা তিনি তার বাবা উইলিয়াম জ্যাকসন হুকারের কাছ থেকে উত্তরাধিকারসূত্রে লাভ করেন। তাকে ব্রিটিশ বিজ্ঞানের সর্বোচ্চ সম্মান প্রদান করা হয়।